**01-14-35-xxxx/16**

***UGOVOR O JAVNOJ NABAVCI ROBA PUTEM OTVORENOG POSTUPKA BROJ\_\_\_\_\_\_\_\_\_\_\_\_\_\_\_\_\_\_\_***

Zaključen dana: \_\_\_\_\_\_\_\_\_\_\_\_\_.godine u Zenici

Ugovorne strane:

***1.Javna ustanova Univerzitet u Zenici, Zenica, Fakultetska broj 3., kojeg zastupa:***

 ***rektor Univerziteta, Prof.dr.sc. Dževad Zečić (u daljem tekstu: Naručilac-***

 ***Kupac ), (ID broj 4218353660004, PDV broj 218353660004) i***

 ***2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Predmet ugovora: Nabavka računarske i telekomunikacione opreme***

**Član 1.**

 Predmet ovog ugovora je nabavka računarske i telekomunikacione opremeprema uslovima iz Tenderske dokumentacije.

 U skladu sa članom 72. Zakona o javnim nabavkama (“Službeni glasnik BiH”, broj: 39/14), a nakon provedenog Otvorenog postupka za javnu nabavku pod brojem: 01-14-35-2149/16-4, putem Obavještenja o javnoj nabavci objavljenog na portalu javnih nabavki i “Službenom glasniku BiH”, Odluke o rezultatima okončanog postupka javne nabavke i izboru najpovljnijeg ponuđača broj: \_\_\_\_\_\_\_\_\_\_\_\_ od\_\_\_\_\_\_\_\_\_\_.godine, Okvirnog sporazuma o nabavkama broj: \_\_\_\_\_\_\_\_\_\_\_ od \_\_\_\_\_\_\_\_\_\_\_\_\_godine, Ponuda Prodavca je ocjenjena kao najpovoljnija i ista čini sastavni dio ovog Ugovora.

***OBIM POSLA***

**Član 2.**

 Računarsku i telekomunikacionu opremu iz člana 1. ovog Ugovora, Prodavac će isporučivati prema orijentacionim količinama iz Specifikacije računarske i telekomunikacione opreme sadržane u Tenderskoj dokumentaciji, u mjestu Kupca tj. Zenica, Fakultetska broj 3., sukcesivno prema zahtjevima i narudžbi Kupca i na adrese organizacionih jedinica Univerziteta u Zenici.

***CIJENA I NAČIN PLAĆANJA***

**Član 3.**

 Računarsku i telekomunikacionu opremu iz člana 1. ovog Ugovora Prodavac će isporučivati Kupcu prema cijenama iz Ponude, do ukupno ugovorenog iznosa **37.000,00** KM (slovima: tridesetsedam i 00/100 KM) sa uključenim PDV-om, do kraja 2016. godine.

**Član 4.**

 Plaćanje isporučene računarske i telekomunikacione opreme izvršiće se na osnovu ispostavljenih faktura Prodavca u krajnjem roku iz ponude Prodavca, na transakcijski račun Prodavaca broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**01-14-35-xxxx/16**

***OBAVEZE PRODAVCA***

**Član 5.**

 Prodavac se obavezuje da će računarsku i telekomunikacionu opremu iz člana 1. ovog Ugovora isporučivati u svemu prema zahtjevima Kupca, na osnovu prethodno ispostavljene narudžbenice Kupca.

Za isporučenu računarsku i telekomunikacionu opremu obezbjediti obrazac otpremnice ili zapisnik o isporučenoj računarskoj i telekomunikacionoj opremi i insistirati na potpisivanju iste od strane ovlaštenog uposlenika Univerziteta u Zenici, a isti dokument biće sastavni dio ispostavljene fakture. Troškove reklamacije po isporučenoj računarskoj i telekomunikacionoj opremi, kada je do reklamacije na isporučenu računarsku i telekomunikacionu opremu došlo greškom Prodavca, snosi Prodavac.

**Član 6.**

 Prodavac obezbjeđuje garanciju za isporučenu računarsku i telekomunikacionu opremu, propisanu od strane proizvođača, te postupanje po reklamaciji na garanciju u skladu sa posebnim dogovorom Kupca i Prodavca. Prodavac je dužan isporučenu opremu koja ima oštećenja ili vidljive nedostake, zamjeniti ispravnom u roku od tri dana po prijemu obavijesti od strane Kupca.

**Član 7.**

 Iz garantnih uslova izuzeta su oštećenja i nedostaci koji su uzrokovani krivicom Kupca, nestručnim rukovanjem, ili višom silom.

**Član 8.**

 Troškove koji prethode isporuci računarske i telekomunikacione opreme, kao i troškove same isporuke te opreme snosi Prodavac, a sve ostale troškove nakon isporuke i raspoređivanja po organizacionim jedinicama Univerziteta, tj. nakon stavljanja u upotrebu računarske i telekomunikacione opreme snosi Kupac.

**Član 9.**

 Ugovorne strane su saglasne da je Prodavac izvršio svoju obavezu kada je računarsku i telekomunikacionu opremu koja je predmet ovog ugovora isporučio Kupcu u skladu sa članom 2. ovog Ugovora.

***OBAVEZE KUPCA***

 **Član 10.**

 Kupac posla se obavezuje da će računarsku i telekomunikacionu opremu iz člana 1. ovog Ugovora koja bude predmet sukcesivnog isporučivanja, poručiti na osnovu uredno ispostavljene narudžbenice Kupca, i za isporučenu računarsku i telekomunikacionu opremu od strane Prodavca obezbjediti sredstva i ista redovno uplaćivati na osnovu ispostavljene fakture Prodavca, u roku iz Ponude Prodavca.

Kupac posla se obavezuje snositi troškove reklamacije računarske i telekomunikacione opreme, kada je do greške u opremi došlo zbog propusta Kupca.

**Član 11.**

 Ukoliko se nakon prijema računarske i telekomunikacione opreme i stavljanja u upotrebu iste od strane Kupca, pokaže da zaprimljena oprema ima neki nedostatak koji se nije mogao otkriti prilikom preuzimanja opreme, odnosno ima skriveni nedostatak, Kupac je dužan o tom nedostatku odmah obavjestiti Prodavca.

**01-14-35-xxxx/16**

***ROKOVI IZVRŠENJA***

**Član 12.**

 Rokovi za isporučivanje računarske i telekomunikacione opreme dati su u ponudi Prodavca i isti se primjenjuju, osim u slučajevima posebno postignutog dogovora između Kupca i Prodavca.

 U slučaju kašnjenja u isporuci roba, do kojeg je došlo krivicom Prodavca, isti će platiti ugovornu kaznu u skladu sa Zakonom o obligacionim odnosima u iznosu od 1% naručene robe, za svaki dan kašnjenja do urednog ispunjenja, s tim da ukupan iznos ugovorene kazne ne može prijeći 10% od ukupno ugovorene vrijednosti robe koja je predmet narudžbe. Prodavac je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od Kupca.

Naručilac neće naplatiti ugovorenu kaznu ukoliko je do kašnjenja došlo usljed više sile. Pod višom silom se podrazumjeva slučaj kada ispunjenje obaveze postane nemoguće zbog vanrednih vanjskih događaja na koje Prodavac nije mogao uticati niti ih predvidjeti.

***OSTALE ODREDBE***

**Član 13.**

 Odredbe ovog Ugovora ne mogu se mijenjati nakon njegovog zaključenja bez saglasnosti ugovornih strana.

**Član 14.**

 Za sve odnose i institute koji nisu utvrđeni ovim Ugovorom, a proisteknu iz njegove primjene koristiće se odgovarajuće odredbe Zakona o obligacionim odnosima.

**Član 15.**

 Ovaj Ugovor se zaključuje na period od dana pravosnažnosti okončanja otvorenog postupka nabavke do 31.12.2016. godine sa uslovima i rokovima iz Obavještenja o javnoj nabavci i Tenderske dokumentacije.

**Član 16.**

U smislu odredbe stava 6. člana 72. Zakona o javnim nabavkama Bosne i Hercegovine (“Službeni glasnik BiH”, broj: 39/14), dobavljač nema pravo da zapošljava, u svrhu izvršavanja ovog Ugovora, fizička i pravna lica koja su učestvovala u pripremi tenderske dokumentacije, ili su bili u svojstvu člana ili stručnog lica koja su bila angažovana prilikom dodjele Ugovora.

**Član 17.**

 Sve sporove koji eventualno nastanu po ovom Ugovoru, ugovorne strane će rješavat sporazumno, a ako u tome ne uspiju, sporove će rješavati Općinski sud u Zenici.

**Član 18.**

 Ovaj ugovor sačinjen je u šest (6) istovjetnih primjerka, od kojih po tri (3) zadržava svaka ugovorna strana.

 ***PRODAVAC: KUPAC:***

 ***JU Univerzitet u Zenici***

***Rektor Univerziteta***

 ***Prof.dr.sc. Dževad Zečić***

 ***Broj: 01-14-35-xxxx/16***

 ***Zenica,\_\_\_\_\_\_\_\_\_\_\_.godine***